Eivind Petershagen

Eivind Petershagen (født 19. mars 1888, død 30. juli 1965) var en norsk avisredaktør og stortingspolitiker for Norges Kommunistiske Parti.

Han var opprinnelig skogsarbeider og småbruker av yrke, og var medlem av Arbeiderpartiet fra 1916. I 1923 ble han medlem av Norges Kommunistiske Parti. Petershagen var medlem av kommunestyret i Åmot i over 28 år, hvor han tjenestegjorde som kommunens ordfører fra 1923 til 1925, i 1945 og fra 1946 til 1947. Han ledet også kommunistpartiets fylkeslag fra 1923 til 1925. 

Petershagen ble valgt inn på Stortinget ved valget i 1924 som fjerderepresentant fra valgkretsen Hedmark fylke, men var ikke medlem av noen komité. Han var parlamentarisk vararepresentant i stortingsperioden 1928–1930 og 1945–1949, og stilte også til valget i 1930 uten suksess. Han var for øvrig redaktør av Norges Kommunistblad i en kort periode på sommeren 1928, og siden redaktør for Arbeideren fra 1928 til 1929.

 Referanser 

 Eksterne lenker 


Kategori:Stortingsrepresentanter 1925–1927
Kategori:Stortingsrepresentanter for Hedmark
Kategori:Stortingsrepresentanter fra NKP
Kategori:Ap-politikere
Kategori:Norske redaktører
Kategori:NKP-ordførere i Hedmark
Kategori:Ordførere i Åmot